
# «Әкият» татар дәүләт курчак театры белән Брянск өлкә театры гастрольләр алмаша

«Әкият» татар дәүләт курчак театры белән Брянск өлкә театры алмаш гастрольләр үткәрә. Гастрольләр 20-24 сентябрь көннәренә билгеләнгән.

«Әкият» татар дәүләт курчак театры гастрольләргә өч спектакль алып бара. Брянск тамашачысы рус халык әкияте буенча куелган «Волк и семеро козлят», Валентин Катаевның «Цветик-семицветик» һәм Евгений Шварцның «Золушка» романтик әкиятен карый алачак», дип хәбәр итә театрның матбугат үзәге.

Брянск курчак театры Казан тамашачысы һәм шәһәр кунакларына Ганс Христиан Андерсенның** **«Пастушка и трубочист»,** **Борис Шергинның** **«Волшебное кольцо» һәм Корней Чуковскийның** **«Мойдодыр» курчак спектакльләре тәкъдим итәчәк.

Алмаш гастрольләр «Большие гастроли» федераль программасы кысаларында үтә. «Әкият» татар дәүләт курчак театры бу программады җиденче ел катнаша.


Рузилә Мөхәммәтова

Следите за самым важным и интересным в Telegram-каналеТатмедиа

## Нет комментариев
«Әкият» татар дәүләт курчак театры белән Брянск өлкә театры гастрольләр алмаша